nvidia/miracl-vision huggingface dataset:
Kipatani

Kipatani ni lugha ya Kiaustronesia nchini Indonesia inayozungumzwa na Wapatani kwenye kisiwa cha Halmahera. Mwaka wa 2000 idadi ya wasemaji wa Kipatani imehesabiwa kuwa watu 10,600. Kufuatana na uainishaji wa lugha kwa ndani zaidi, Kipatani iko katika kundi la Kihalmahera-Kusini.
Ntampata Wapi

Ntapata Wapi ni jina la kutaja wimbo uliotungwa na kuimbwa na Diamond Platnumz ikiwa kama single yake ya tatu kutolewa kwa mwaka wa 2014. Mwaka 2014, Diamond Platnumz amepata kutoa vibao vitatu ambavyo ni: Bumbum, Mdogomdogo na huu wa "Ntampata Wapi". Kama ilivyo nia ya msanii huyu, muziki wa video umeongozwa na Godfather kutoka Afrika Kusini na video haijapishana sana na maudhui ya video ya awali, yaani, Mdogomdogo. Ndani ya wimbo, analalamika juu ya kuachwa na mpenzi wake ambaye awali walikuwa pamoja, ila tu kutokana na shida za pesa wenye mahela wakampora akabaki mpweke. Staili ya uimbaji ni mchanganyiko mkali na ladha za pwani. Huzuni iliyokithiri kuliko nyimbo za awali.
Zhu Xi

Zhu Xi au Chu Hsi (Kichina 朱熹}}, 18 Oktoba 1130 – 23 Aprili 1200) alikuwa mwanafalsafa nchini China wakati wa Nasaba ya Song. Huhesabiwa kati ya wanafalsafa muhimi zaidi wa mwelekeo wa Ukonfusio.  Alikuwa mwenyeji wa jimbo la Fujian nchini China. Zhu Xi alizaliwa huko Fujian ambako babake alikuwa mtumishi wa serikali. Alifundishwa naye hadi baba akafa wakati Zhu Xi alikuwa na umri wa miaka 13. Akaendelea na masomo yake akapita mtihani kwa watumishi wa serikali. Mawazo yake mara nyingi yalipingwa akafukuzwa kazi mara kadhaa lakini aliendelea kutoa mafunzo na kuwa mashuhuri. Zhu Xi alitunga zaidi ya vitabu 70. Akaanzisha vyuo mbalimbali na kufunza maelfu ya wanafunzi na engi wao waliendelea kuwa wataalamu mashuhuri. Kati ya vitabu vyake "Kanuni za familia" na "Mafunzo makuu" viliendelea kuwa msingi kwa mitihani ya utumishi wa serikali ya China hadi karne ya 20.
Wanjiru Kihoro

Wanjiru Kihoro (1953 - 12 Oktoba 2006) alikuwa mwandishi na mwanaharakati wa kike kutoka nchini Kenya. Alikuwa kati ya waanzilishaji wa chama cha Akina Mama wa Afrika (AMwA) na Kamati kwa uhuru wa wafungwa wa kisiasa wa Kenya iliyopinga kufungwa kwa Wakenya wakati wa serikali ya Daniel arap Moi Alizaliwa Nyeri, Kenya akamaliza elimu ya shule ya upili kwenye Kenya High School huko Nairobi. Kihoro alisoma uchumi kwenye Columbia University, New York. Akachukua shahada ya pili ya Development Studies na shahada ya uzamivu kwenye Chuo kikuu cha Leeds (Uingereza) wakati wa miaka ya 1980. Alifunga ndoa na Wanyiri Kihoro wakawa na watoto wanne Wangui, Pambana, Amandla and Wairimu. Mnamo 1982 Kihoro na mumewe walihamia London wakati serikali ya Arap Moi ilizidi kukamata na kufunga wapinzani nchini. Hapa alishiriki kuanzisha Kamati kwa uhuru wa wafungwa wa kisiasa wa Kenya. Alifanya kazi na The Africa Centre, London mwaka 1984 na baadaye na All African Conference of Churches na National Christian Council of Kenya na United Church Board for World Ministries. Mwaka 1985 alishiriki kuunda Akina Mama wa Afrika, na mwaka 1992 taasisi ya ABANTU for Development inayolenga kufundisha wanawake wa Kiafrika kwa nafasi za uongozi. Mwaka 2002 baada ya uchaguzi wa Mwai Kibaki alirudi Kenya. Mwaka 2002alipata ajali ya ndege na kupoteza fahamu kwa muda wa miaka minne na baadaye aliaga dunia mwaka 2006.  Baada ya kifo chake gazeti la The Guardian likaandika ya kwamba "Wanawake wachache wa afrika wamejulikana vema kama Wanjiru Kihoro"
Orodha ya Watakatifu Wafransisko

Orodha ya Watakatifu Wafransisko ifuatayo inaripoti majina ya Wafransisko wote waliotangazwa watakatifu, sifa zao pamoja na miaka ya kuzaliwa na kufa kwao na tarehe za kuadhimishwa na Kanisa Katoliki. Wameorodheshwa kufuatana na utawa na mwaka ya kuzaliwa, isipokuwa mwanzilishi aliyepewa nafasi ya kwanza. Alama ya ulizo inaonyesha wasiwasi kuhusu mtakatifu fulani kujiunga na utawa au kuhusu mwaka wa kuzaliwa au kufa. Katika liturujia wanaadhimishwa pia pamoja tarehe 29 Novemba, siku ya Kanuni kuthibitishwa na Papa Honorius III.
Kisangir

Kisangir ni lugha ya Kiaustronesia nchini Indonesia na Ufilipino inayozungumzwa na Wasangir kwenye visiwa vya Sangir, Mindanao, Balut na Sarangani. Mwaka wa 1993 idadi ya wasemaji wa Kisangir nchini Indonesia imehesabiwa kuwa watu 200,000, na mwaka wa 1981 kumehesabika wasemaji 55,000 nchini Ufilipino. Kufuatana na uainishaji wa lugha kwa ndani zaidi, Kisangir iko katika kundi la Kifilipino. Kisangir na lugha ya Kisangil nchini Ufilipino huelewana hadi wataalamu wengine wameziangalia lugha hizo kuwa lahaja za lugha moja tu.
Kemia kichambuzi

Kemia kichambuzi ni tawi la sayansi ya kemia. Inachunguza dutu mbalimbali kwa shabaha ya kujua viwango na hali za kemikali ndani yao.
Maambukizi nyemelezi

Maambukizi nyemelezi (pia: maradhi nyemelezi, magonjwa nyemelezi; kwa Kiingereza: opportunistic infections) ni magonjwa ya kuambukizwa ambayo yanaweza kutokea wakati ugonjwa mwingine umeshadhoofisha mfumo wa kinga mwilini wa binadamu. Katika hali hiyo bakteria, fungi, virusi na vimelea - ambavyo kwa hali ya afya ya kawaida vinazuiliwa na mfumo wa kinga - vinapata nafasi kusambaa mwilini na kusababisha magonjwa. Maambukizi nyemelezi ambayo unaweza kuyapata baada ya kuambukizwa ugonjwa wa ukimwi, ni kutokwa na jasho usiku, kutokwa na vipele mwilini au ukurutu, kuwashwa sehemu za mikononi na miguuni, kuharisha mfululizo zaidi ya mwezi mmoja, kutapika, kutokwa na tezi sehemu za shingoni, kuishiwa nguvu mwilini, kutokwa na mafua, kukosa hamu ya kula, maumivu makali kiunoni au mgongoni na kupelekea kuathiri akili, kupotea kwa kumbukumbu, kuambatana pamoja na kifua kikuu, kuumwa na tumbo, kupungua uzito zaidi ya asilimia kumi. Hizo dalili hutokea baada ya miezi mitatu, na si kila dalili uipatayo kati ya hizo una ukimwi, ila ni vyema kwenda hospitali kucheki mwili wako sababu dalili hizo hutokea na kupotea sababu virusi vya ukimwi huwa vinapambana na kinga mwilini, baada ya kinga kushindwa, magonjwa nyemelezi ya hapo juu yanaanza kujitokeza upya; ni vyema kwenda kupima hospitalini na kupata ushauri wa daktari na jambo tu la kukumbushia ugonjwa huo hauna dawa wala chanjo, ni janga kubwa kwa dunia nzima na gharama zake ni kubwa mno. Kwa mtu aliyeambukizwa ugonjwa hup ni vyema kuanza dozi au kutumia dozi ipasavyo kwa muda mwafaka kwa sababu ugonjwa huo ukiacha tu kutumia dozi virusi hivyo vinazidi tena kwa kasi na dozi hiyo haiponeshi bali inafanya virusi vya HIV walewe ili wasiendelee kuongezeka na hivyo inaupa mwili nguvu.
Tume ya Kuratibu Udhibiti wa Dawa za Kulevya

Tume ya Kuratibu Udhibiti wa Dawa za Kulevya Tanzania (kwa Kiingereza: Drugs Control Commission of Tanzania au kwa kifupi DCC) ni chombo cha umma ambacho kinashirikiana na serikali ya Tanzania. Kilianzishwa kwa sheria ya bunge ya mwaka wa 2013 ili kupambana na utumiaji na usafirishaji wa dawa za kulevya. Tume hiyo ipo chini ya Ofisi ya Waziri Mkuu. Ofisi zake kuu zipo Jijini Dar es Salaam. Mawaziri wengine wanaweza kukaribishwa kutegemeana na ajenda za kikao. Vilevile tume inaweza kumkaribisha mtu yeyote mwingine aliyemstari wa mbele katika mapambano dhidi ya dawa za kulevya. Kwa mujibu wa sheria, tume inatakiwa kukutana si chini ya mara mbili kwa mwaka. Katibu wa vikao hivyo ni Kamishna wa tume ambaye pia ni mtendaji mkuu wa shughuli za kila siku za tume. Kifungu cha 5 cha sheria hiyo kinataja majukumu ya Tume kuwa ni kuainisha, kuhamasisha na kuratibu utekelezaji wa sera ya Serikali ya udhibiti wa matumizi na biashara haramu ya dawa za kulevya kwa kufanya mambo yafuatayo:-
Lugha za Kiaustro-Asiatiki

Lugha za Kiaustro-Asiatiki ni familia ya lugha ambazo huzungumzwa katika nchi za Asia ya Kusini-Mashariki. Katika familia hiyo kuna lugha 168 zenye wasemaji takriban milioni 100. Lugha za Kiaustro-Asiatiki zenye wasemaji wengi mno ni Kivietnam na Kikhmer ambazo moja ni lugha rasmi nchini Vietnam na nyingine nchini Kamboja.
Kiserudung-Murut

Kiserudung-Murut ni lugha ya Kiaustronesia nchini Malaysia inayozungumzwa na Wamurut. Mwaka wa 2000 idadi ya wasemaji wa Kiserudung-Murut imehesabiwa kuwa watu 350 tu. Kufuatana na uainishaji wa lugha kwa ndani zaidi, Kiserudung-Murut iko katika kundi la Kiborneo-Kaskazini.
Ukristo nchini Tanzania

Magharibi Wasiosadiki Utatu Ukristo nchini Tanzania ni mojawapo kati ya dini kubwa zaidi, zikifuatwa na wakazi wasiopungua milioni 20. Ukristo nchini Tanzania ulianzishwa na wamisionari wa Shirika la Mt. Agostino kutoka Ureno walioongozana na Vasco da Gama mwaka 1499 hadi Zanzibar. Huko walijenga konventi ya shirika lao ili kuhudumia kiroho Wakristo toka Ulaya tu. Misheni ilipingwa na Waarabu Waislamu na e kukoma mwaka 1698, kisiwa hicho kilipotekwa na Waarabu wa Oman. Uinjilishaji ulifanikiwa zaidi katika sehemu ya pili ya karne ya 19 hasa ulipofanyika katika maeneo ya bara. Kati ya Waprotestanti, waliotangulia walikuwa wamisionari Krapf na Rebmann waliotumwa na chama cha C.M.S.; kutoka kwa kituo chao karibu na Mombasa walifika mpaka eneo la Tanzania ya leo. Kituo cha kwanza cha C.M
Jimbo Kuu la Mombasa

Umoja wa MunguUtatu (Baba, Mwana, Roho Mtakatifu)Umwilisho Maisha ya YesuMsalaba Ufufuko KupaaHistoria ya Wokovu UfunuoBiblia Mapokeo Ualimu DogmaNeema Dhambi Wokovu SakramentiWatakatifu Bikira Maria Papa: FransiskoUrika wa maaskofu Mitaguso mikuuKundi la MakardinaliKanisa la KilatiniMakanisa Katoliki ya Mashariki Historia UkristoUkatoliki Mlolongo wa KitumeSifa nne za Kanisa Utetezi EkumeniMaisha ya kiroho Amri Kumi UtawaSala Falsafa TeolojiaMuziki Sanaa Sayansi Liturujia Mwaka wa KanisaEkaristi Liturujia ya Vipindi Liturujia ya Kilatini (Roma Liturujia ya Trento Milano Toledo Braga Lyon Canterbury)Liturujia ya Armenia Liturujia ya MisriLiturujia ya Ugiriki Liturujia ya AntiokiaLiturujia ya Mesopotamia Jimbo Kuu la Mombasa (kwa Kilatini Archidiocesis Mombasaën(sis)) ni mojawapo kati ya majimbo 26 ya Kanisa Katoliki nchini Kenya. Ni makao makuu ya kanda ya Kanisa ya eneo la mashariki, ambayo inaundwa nalo na majimbo ya Malindi na Garissa. Mwaka 2004 lilikuwa na waamini 235.700 kati ya wakazi 1.804.652. Kwa sasa linaongozwa na askofu mkuu Martin Musonde Kivuva.
Tomaso Danki

Tomaso Danki alikuwa katekista wa Utawa wa Tatu wa Mt. Fransisko aliyefia dini nchini Japani (1597). Dhuluma dhidi ya Wakatoliki zilipozidi, yeye na wenzake 25 (mapadri na watawa 8 na walei 17) walikamatwa, walitukanwa na kuteswa vikali, na hatimaye wakasulubiwa huko Nagasaki tarehe 5 Februari mwaka 1597, huku wakifurahia neema ya kuuawa namna ileile ya Yesu. Anaheshimiwa na Kanisa Katoliki kama mtakatifu mfiadini. Sikukuu yake na ya wafiadini wenzake huadhimishwa kila mwaka tarehe 6 Februari.
Fransisko wa Meako

Fransisko wa Meako alikuwa Mkristo wa Utawa wa Tatu wa Mt. Fransisko aliyefia dini nchini Japani (1597). Dhuluma dhidi ya Wakatoliki zilipozidi, yeye na wenzake 25 (mapadri na watawa 8 na walei 17) walikamatwa, walitukanwa na kuteswa vikali, na hatimaye wakasulubiwa huko Nagasaki tarehe 5 Februari mwaka 1597, huku wakifurahia neema ya kuuawa namna ileile ya Yesu. Anaheshimiwa na Kanisa Katoliki kama mtakatifu mfiadini. Sikukuu yake na ya wafiadini wenzake huadhimishwa kila mwaka tarehe 6 Februari.
Tomaso Kozaki

Tomaso Kozaki alikuwa Mkristo wa Utawa wa Tatu wa Mt. Fransisko aliyefia dini nchini Japani (1597). Dhuluma dhidi ya Wakatoliki zilipozidi, yeye na wenzake 25 (mapadri na watawa 8 na walei 17) walikamatwa, walitukanwa na kuteswa vikali, na hatimaye wakasulubiwa huko Nagasaki tarehe 5 Februari mwaka 1597, huku wakifurahia neema ya kuuawa namna ileile ya Yesu. Anaheshimiwa na Kanisa Katoliki kama mtakatifu mfiadini. Sikukuu yake na ya wafiadini wenzake huadhimishwa kila mwaka tarehe 6 Februari.
Mdudu mabawa-msuko

Nusuoda 2, familia 16: Wadudu mabawa-msuko ni wadudu wadogo hadi wakubwa kiasi wa oda Plecoptera (plekein = kusuka, ptera = mabawa) katika nusungeli Pterygota (wenye mabawa). Wadudu hawa huishi majini baridi katika muundo wa nayadi (lava ya wadudu wa maji) kwa muda wa mwaka mmoja hadi miaka minne kufuatana na spishi, halafu hutoka kwenye maji na kuambua na kuwa mdudu aliyekomaa wenye mabawa. Hawa ni wadudu sahili bila viungo vya kiwiliwili vilivyotoholewa. Wana viungo vya kinywa vinavyotumika kwa kutafuna, vipapasio virefu vyenye pingili nyingi, macho makubwa ya kuungwa, oseli tatu (macho ya msingi) na mikia miwili mirefu (kwa kweli serki zilizorefuka). Wasiporuka wanakunja mabawa juu ya fumbatio. Nayadi wanafanana na mdudu mpevu lakini hawana mabawa na wana matamvua. Nayadi wengi zaidi hukamata arithropodi wengine wa maji, lakini nayadi wa spishi nyingine hula maada ya mimea. Wadudu wapevu hula mimea lakini wengine hawali kabisa. Wasomaji wanaombwa kuchangia mawazo yao kwenye ukurasa wa majadiliano ya makala.Kamusi za Kiswahili hazina jina kwa mnyama huyu au wanyama hawa.
Jimbo Katoliki la Nakuru

Umoja wa MunguUtatu (Baba, Mwana, Roho Mtakatifu)Umwilisho Maisha ya YesuMsalaba Ufufuko KupaaHistoria ya Wokovu UfunuoBiblia Mapokeo Ualimu DogmaNeema Dhambi Wokovu SakramentiWatakatifu Bikira Maria Papa: FransiskoUrika wa maaskofu Mitaguso mikuuKundi la MakardinaliKanisa la KilatiniMakanisa Katoliki ya Mashariki Historia UkristoUkatoliki Mlolongo wa KitumeSifa nne za Kanisa Utetezi EkumeniMaisha ya kiroho Amri Kumi UtawaSala Falsafa TeolojiaMuziki Sanaa Sayansi Liturujia Mwaka wa KanisaEkaristi Liturujia ya Vipindi Liturujia ya Kilatini (Roma Liturujia ya Trento Milano Toledo Braga Lyon Canterbury)Liturujia ya Armenia Liturujia ya MisriLiturujia ya Ugiriki Liturujia ya AntiokiaLiturujia ya Mesopotamia Jimbo Katoliki la Nakuru ni mojawapo kati ya majimbo 26 ya Kanisa Katoliki nchini Kenya. Liko chini ya jimbo kuu la Nairobi.
Kivunjajungu

Familia 16: Vivunjajungu, vunjajungu au katamasikio ni wadudu wadogo hadi wakubwa kiasi wa oda Mantodea (mantis = nabii, eidos = umbo) katika nusungeli Pterygota (wenye mabawa). Wanatokea kanda za tropiki na nusutropiki na kusini (au kaskazini) kwa kanda za wastani. Kiwiliwili chao ni kirefu na chembamba. Miguu ya mbele imetoholewa kwa kukamata arithropodi wengine na hata vertebrata wadogo. Kwa kawaida koksa (coxa) za miguu ya wadudu ni fupi, lakini zile za miguu ya mbele ya vivunjajungu zimerefuka. Femuri na tibia zina miiba na meno inayowezesha mdudu kushika vizuri mawindo yake. Kama takriban wadudu wote vivunjajungu wana toraksi yenye sehemu tatu, lakini ile ya mbele, protoraksi, ni ndefu kuliko mbili nyingine pamoja na imeungwa vinamo na mesotoraksi. Hii inawezesha mdudu asogeze kichwa na miguu ya mbele pande zote wakati kiwiliwili kinatulia. Hata shingo ni kinamo na spishi kadhaa zinaweza kuzungusha kichwa kwa nyuzi 180.
Wasilvesta

Wasilvesta ni wamonaki Wabenedikto wanaofuata urekebisho ambao ulianzishwa na Silvesta Guzzolini katika karne ya 13 na kukubaliwa na Papa mwaka 1248. Kutoka monasteri za Fabriano, Italia, shirika limeenea sasa katika nchi za Sri Lanka, India, Australia, Marekani, Ufilipino na Jamhuri ya Kidemokrasia ya Kongo.
Vanua Lava

Vanua Lava ni kisiwa cha Vanuatu, kimojawapo cha Visiwa vya Banks. Kiko upande wa kaskazini wa kisiwa cha Gaua. Eneo la kisiwa ni 314 km². Mji mkubwa kabisa kisiwani huitwa Sola. Mwaka wa 2009 idadi ya watu kisiwani imehesabiwa kuwa 2623. Watu wakaao kisiwani kwa Vanua Lava huongea hasa Kivures na Kivera'a. Usitaje majina ya madiwani na viongozi au maafisa wengine wa sasa maana wanabadilika haraka mno.
Mere Lava

Mere Lava ni kisiwa cha Vanuatu, kimojawapo cha Visiwa vya Banks. Kiko upande wa kaskazini wa kisiwa cha Maewo. Eneo la kisiwa ni 18 km². Mji mkubwa kabisa kisiwani huitwa Tamate. Mwaka wa 2009 walihesabiwa kuwa watu 650. Hawa wote huongea Kimwerlap. Usitaje majina ya madiwani na viongozi au maafisa wengine wa sasa maana wanabadilika haraka mno.
Soumission

Soumission (kwa Kiswahili: Kujitoa) ni riwaya ya mwandishi wa Kifaransa Michel Houellebecq. Toleo la Kifaransa la kitabu hicho kilichapishwa tarehe 7 Januari 2015 kwa Flammarion.
Kikauwera

Kikauwera ni lugha ya Kitor-Kwerba nchini Indonesia inayozungumzwa na Wakauwera. Mwaka wa 1987 idadi ya wasemaji wa Kikauwera imehesabiwa kuwa watu 400. Kufuatana na uainishaji wa lugha kwa ndani zaidi, Kikauwera iko katika kundi la Kwerba.
Antoni wa Mt. Ana

Antoni wa Mt. Ana Galvão, O.F.M. (kwa Kireno Antônio de Sant'Anna, maarufu nchini Brazil kama Frei (Ndugu) Galvão; Guaratinguetá, 1739 – 23 Desemba 1822) alikuwa padri wa shirika la Ndugu Wadogo wakati wa ukoloni aliyejitosa kwa mafanikio katika kuhubiri na kuungamisha. Pia alikuwa kiongozi wa kiroho bora ya jumuia ya masista aliyoianzisha . Mmoja kati ya Wakristo wanaojulikana zaidi kati ya watu wa nchi yake, pia kutokana na miujiza iliyofanyika kwa njia yake, Galvão alitangazwa mtakatifu na Papa Benedikto XVI tarehe 11 Mei 2007, akiwa wa kwanza kati ya wazawa wa Brazil. Sikukuu yake huadhimishwa tarehe ya kifo chake kila mwaka. Galvão alizaliwa Santo Antonio of Guaratinguetá, katika jimbo la São Paulo, akiwa wa nne kati ya watoto kumi wa familia yenye hadhi kubwa kijamii na pia kiimani. Baba yake, Antônio Galvão de França, pamoja na kuwa kiongozi wa kijiji, alikuwa mwanachama wa Utawa wa Tatu wa Mt. Fransisko na kujulikana kwa ukarimu wake. Mama yake, Isabel Leite de Barros, alitokea kwa wakulima, lakini wajukuu wa mvumbuzi Fernão Dias Pais Alipofikia umri wa miaka 13, Galvão alitumwa kwenye seminari ya Wajesuiti Colégio de Belém huko Cachoeira, Bahia akimfuata kaka yake, José
Edmond Debeaumarché

Edmond Debeaumarché (Dijon, 15 Desemba 1906 - Suresnes, 28 Machi 1959) alikuwa Mfaransa mzalendo, shujaa wa kupinga uvamizi wa nchi yake wakati wa Vita Kuu ya Pili.
Kaligrafia

Kaligrafia ni sanaa ya kuandika vizuri na kurembisha maandishi. Neno latokana na lugha ya Kigiriki (καλλιγραφία (kalligrafía) inayounganisha κάλλος (kállos, uzuri, urembo) na γράφειν (gráfein, kuandika)) kupitia Kiingereza calligraphy. Asili ya kaligrafia iko katika kazi ya kunakili maandiko matakatifu kama vile Korani au Biblia au kutoa hati rasmi. Kabla ya kuanzishwa kwa uchapishaji vitabu vyote viliandikwa kwa mkono kwa kutumia kalamu au burashi. Katika utamaduni ya Wakristo wa Ulaya waandishi walilenga kutumia herufi nzuri kwa matini kwa jumla waliponakili sehemu za Biblia zilizotumiwa kwa masomo katika makanisa au monasteri. Herufi za kwanza za milango au sehemu maalumu mara nyigi zilipambwa kwa namna ya pekee. Njia nyingine ilikuwa kuongeza picha kando la maneno. Katika utamaduni wa Uislamu kaligrafia ilipata nafasi ya pekee kwa mapambo ya muswada au majengo kama msikiti na madrasa.  Kufuatana na mafundisho ya walimu Waislamu wengi hairuhusiwi kuchora picha ya viumbe na hata kama kuna mifano mingi ya uchoraji picha katika utamaduni wa Kiislamu kwa jumla hautumiwi katika muswada ya kidini na kwenye majengo ya kidini. Badala yake wasanii wa Kiislamu walitumia ayat za Qurani, maneno ya basmala (=bismillah), takbir, majina ya Allah, Muhamad, makhalifa rashidun au maimamu ya Shi'a yanayoandikwa kwa uzuri na kuwa pambo la ukuta au muswada. Utamaduni wa Asia ya Mashariki hasa China, Korea na Japani inaheshimu sana kaligrafia tangu zamani hadi leo. Maneno au sentensi ya wanafalsafa au ya kidini yanachorwa na kuwekwa kama mapambo katika mabustani nyumbani, kwenye mahekalu au majengo ya umma
Basmala

Basmala (Ar. بسملة‎ basmala) ni jina kwa maneno ya Bismillah (بسم الله‎ "Kwa jina la Mungu/Allah", kamili "b-ismi-llāhi r-raḥmāni r-raḥīmi") ambayo ni maneno ya ufunguzi kwa sura za Qurani. Ar-rahman („mwenye rehema“) na Ar-rahim („mwenye neema“) ni pia kati ya majina 99 ya Allah. Waislamu hutumia maneno haya mara nyingi kwa mfano kila wanapoanza sala au kazi muhimu kama vile kabla ya kula chakula, kabla ya safari, wakati wa kuingia katika msikiti, wakati wa kuzika maiti. Katika sanaa ya Kiislamu basmala hutumiwa mara nyingi kama kaligrafia.
Go (mchezo)

Go (kutoka Kijapani 囲碁 i-go) ni mchezo wa ubao kwa wachezaji wawili. Ubao wa Go unafanywa kwa kuchora mistari ya wima 19 na mistari ya mlalo 19. Wakati mwingine, hasa kwa mchezo mfupi zaidi, hutumiwa pia ubao mdogo wa mistari 13x 13 au 9x9. Vipimo vya ubao ni baina sentimita 45 hadi 48 kwa urefu na sentimta 42 hadi 44 kwa upana. Mchezo unafanywa kwa kutumia mikingamano ya mistari hii, si kwa kutumia miraba kati ya mistari. Kuna aina 2 za ubao: ama ubao mbapa (jinsi ilivyo kwa sataranji au chesi) au ubao mwenye umbo la meza ndogo. Wachezaji hutumia kete ndogo, mmoja za rangi nyeusi na mwenzake za rangi nyeupe. Idadi ni kete nyeusi 181 na kete nyeupe 180, maana nyeusi inaanza. Jumla ya kete ni 361 ilhali ubao huwa na mikingamano 360 na zinatosha kufunika kila mkingamano wa ubao. Nchini Japani wanapenda kutumia jiwe la grife kwa kete nyeusi na simbi za wakombe kwa kete nyeupe. Kuna pia kete za plastiki, za kauri au za mawe yenye rangi ya kufaa. Katika China walitumia pia mawe ya thamani
Ufinyanzi

Ufinyanzi ni teknolojia na ufundi wa kutengeneza vyombo kwa matumizi ya binadamu kwa kutumia udongo wa mfinyanzi au kauri. Udongo wa ufinyanzi unapewa umbo unaotakiwa, kukaushwa, kupambwa na kuchomwa kwa moto na kwa njia hii vyombo vigumu vinatokea kwa matumizi yanayotakiwa kama vile sahani, bakuli, chungu, kikombe au birika. Udongo wa aina ya ufinyanzi ni udongo wa pekee ambao una chembechembe ndogo sana. Chembe zake ni ndogo kuliko mikromita 2. Unapokea maji na kuyashika ndani yake na katika hali ya unyevu ni laini sana una tabia ya kushikamana. Tabia hii inamruhusu mfinyanzi kuupa maumbo mbalimbali. Lakini baada ya kukauka unakuwa mgumu. Ukichomwa motoni ugumu unaongezeka pia uwezo wake wa kuvumilia kanieneo. Kuna mbinu mbalimbali za kufinyanga vyombo.
Ukiki

Spishi 2 Ukiki au pundamakaa ni ndege wakubwa kiasi wa jenasi Ceuthmochares katika nusufamilia Phaenicophaeinae ya familia Cuculidae wanaofanana na kekeo. Wana mnasaba na malkoha wa Asia. Wanatokea misitu wa Afrika kusini kwa Sahara. Rangi yao ni buluu au kijani na wana domo njano (kwa sababu ya hii huitwa yellowbill kwa Kiingereza). Hula wadudu wakubwa hasa lakini konokono, vertebrata wadogo, matunda na mbegu pia. Kinyume na kekeo hutengeneza tago lao lenyewe katika mti. Jike hutaga mayai meupe mawili.
Harun ar-Rashid

Harun ar-Rashid (kwa Kiarabu ‏ هارون الرشيد‎) alikuwa khalifa wa tano wa nasaba ya Waabbasi aliyetawala milki kubwa ya Kiislamu (zaidi ya Iran, Iraq, Saudi Arabia, Syria na Afrika Kaskazini) kati ya miaka 786 hadi 809 BK. Alizaliwa mjini Ray (Uajemi) akafariki mjini Tus (Uajemi) wakati wa vita dhidi ya waasi. Kipindi chake cha utawala kilikuwa na maendeleo makubwa ya elimu na utamaduni. Sanaa ya Kiislamu (ikiwa pamoja na muziki) ilistawi. Maktaba yake ilikuwa msingi kwa taasisi ya Nyumba ya hekima (Dar-al-Hikma) mjini Baghdad iliyokuwa kama chuo kikuu ambako vitabu vingi vilitafsiriwa kwa lugha ya Kiarabu kutoka Kigiriki, Kichina, Kisanskrit, Kiajemi na Kiaramu (Syriac). Kwa njia hiyo Baghdad ilikuwa kitovu cha elimu cha kimataifa wakati huo. Harun alituma mabalozi kwenda hadi China na pia kwa Kaisari Karolo Mkuu wa Dola Takatifu la Kiroma. Mwaka 796 Harun ar-Rashid alihamisha mji mkuu wake kutoka Baghdad kwenda Raqqa katika Syria. Anakumbukwa kama mtu wa hekima kubwa, akionekana hivyo katika hadithi za Alfu Lela U Lela.
Zelda Williams

Zelda Rae Williams (amezaliwa tarehe 31 Julai 1989) ni mwigizaji wa filamu na tamthilia nchini Marekani.
Tiburon

Marin County California Incorporated and Unincorporated areas Tiburon Highlighted Paradise Cay ni mji wa jimbo la California nchini Marekani.
Sokwe Mtu

Spishi 2: Masokwe mtu ni wanyama wakubwa wa jenasi Pan katika familia Hominidae (masokwe wakubwa). Masokwe hawa wanaishi katika maeneo ya tropiki ya Afrika.
Chawa

Familia za juu 4: Chawa ni wadudu wadogo wa oda ndogo Phthiraptera katika nusuoda Troctomorpha wa oda Psocodea. Wahenga wao ni chawa-vitabu na kama hawa chawa hawana mabawa. Wadudu hawa wote ni vidusia wa nje juu ya ndege na mamalia isipokuwa Monotremata (kinyamadege na mhanganungu), popo, nyangumi, pomboo na kakakuona. Kuna aina mbili za chawa: wanaokula nywele, manyoya na seli za ngozi zilizokufa, na wanaofyunza damu ya mwenyeji. Chawa wa aina ya kwanza wana vipande vya mdomo vya kutafuna, wale wengine wana mdomo wa kufyunza. Miguu inabeba aina za magando madogo ili kushika nywele au manyoya ya mwenyeji. Kwa kawaida mayai ya chawa yamegandia nywele au manyoya, au pengine yamewekwa ndani ya shina la unyoya. Binadamu ni kidusiwa wa spishi mbili: chawa wa binadamu (Pediculus humanus) na chawa-kinenani (Pthirus pubis). P. humanus imegawanya katika nususpishi mbili kufuatana na sehemu ya mwili ambapo zinakaa: chawa-kichwani (P. h. capitis) na chawa-mwilini (P